Ανταγωνιστική δράση μεταξύ ζιζανιοκτόνων αντιμετώπισης αγρωστωδών και πλατύφυλλων ζιζανίων του αραβοσίτου
Creators: name: Σαχσαμάνογλου, Νικόλαος Χαραλάμπους
Publisher: name: Aristotle University of Thessaloniki
Year: 2007
Subjects: Αραβόσιτος
Ανταγωνιστική δράση
Αγρωστοδοκτόνα
Πλατυφυλλοκτόνα
Σετάρια
Μουχρίτσα
Corn
Dicamba
Nicosulfuron
Rimsulfuron
Foramsulfuron
Setaria viridis
Setaria verticillata
E. crus-galli

description: Πειράματα αγρού πραγματοποιήθηκαν το 2004 στην τοποθεσία Καρίτσα Πιερίας με σκοπό τη μελέτη της επίδρασης των ζιζανιοκτόνων dicamba, dimethenamid, alachlor και metolachlor στην αποτελεσματικότητα των ζιζανιοκτόνων rimsulfuron ή nicosulfuron εναντίον των ζιζανίων μουχρίτσα (Echinochloa crus-galli) και σετάρια (Setaria spp.) σε καλλιέργεια αραβοσίτου (Zea mays L.). Τα αποτελέσματα έδειξαν ότι τα ζιζανιοκτόνα rimsulfuron και nicosulfuron καταπολέμησαν άριστα τα ζιζάνια μουχρίτσα (E. crus-galli) και σπονδυλωτή σετάρια (S. verticillata), ενώ το ζιζανιοκτόνο nicosulfuron καταπολέμησε αποτελεσματικότερα το ζιζάνιο πράσινη σετάρια (S. viridis) σε σύγκριση με το rimsulfuron.Η ταυτόχρονη εφαρμογή nicosulfuron ή rimsulfuron με dicamba μείωσε την αποτελεσματικότητά τους εναντίον του ζιζανίου πράσινη σετάρια, αλλά η μείωση ήταν μεγαλύτερη στην αποτελεσματικότητα του ζιζανιοκτόνου rimsulfuron. Η προσθήκη των ζιζανιοκτόνων dimethenamid, alachlor και metolachlor στα μίγματα nicosulfuron ή rimsulfuron με dicamba δεν ανέστρεψε τη μειωμένη αποτελεσματικότητά τους εναντίον του ζιζανίου σετάρια. Η εφαρμογή dicamba μια εβδομάδα μετά από την εφαρμογή του rimsulfuron ή του nicosulfuron δεν επηρέασε την αποτελεσματικότητά τους. Κανένα από τα ζιζανιοκτόνα δεν προκάλεσε συμπτώματα φυτοτοξικότητας και όλες οι επεμβάσεις των ζιζανιοκτόνων nicosulfuron και rimsulfuron έδωσαν αποδόσεις αραβοσίτου σχεδόν διπλάσιες σε σχέση με την απόδοση του αψέκαστου-ασκάλιστου μάρτυρα, οι οποίες όμως δεν διέφεραν από την απόδοση του σκαλισμένου μάρτυρα.Πειράματα θερμοκηπίου σε φυτοδοχεία που πραγματοποιήθηκαν τα έτη 2005 και 2006 στο Αγρόκτημα του Πανεπιστημίου Θεσσαλονίκης έδειξαν ότι οι επεμβάσεις του ζιζανιοκτόνου nicosulfuron (εφαρμογή από μόνο του ή σε συνδυασμό με dicamba) σε πειράματα θερμοκηπίου είχαν πολύ καλή μέχρι άριστη αποτελεσματικότητα εναντίον των ζιζανίων S. verticillata (σπονδυλωτή σετάρια) και S. viridis (πράσινη σετάρια) και μάλιστα ανεξάρτητα από το στάδιο των ζιζανίων κατά την εφαρμογή των ζιζανιοκτόνων. Οι επεμβάσεις του ζιζανιοκτόνου rimsulfuron (εφαρμογή από μόνο του ή σε συνδυασμό με dicamba) σε πειράματα θερμοκηπίου είχαν πολύ καλή μέχρι άριστη αποτελεσματικότη εναντίον του ζιζανίου S. verticillata (σπονδυλωτή σετάρια) και μάλιστα ανεξάρτητα από το στάδιο του ζιζανίου κατά την εφαρμογή των επεμβάσεων. Αντίθετα, παρουσίασε μειωμένη αποτελεσματικότητα εναντίον του S. viridis (πράσινη σετάρια) σε όλα τα στάδια ανάπτυξης, τόσο όταν εφαρμόστηκε μόνο όσο και όταν εφαρμόστηκε σε συνδυασμό με το dicamba.Η αποτελεσματικότητα των επεμβάσεων του foramsulfuron (εφαρμογή από μόνο του ή σε συνδυασμό με dicamba) σε πειράματα θερμοκηπίου ήταν ικανοποιητική μέχρι άριστη εναντίον του ζιζανίου S. verticillata (σπονδυλωτή σετάρια) και μάλιστα ανεξάρτητα από το στάδιο του ζιζανίου κατά την εφαρμογή των επεμβάσεων. Αντίθετα, η αποτελεσματικότητά του εναντίον του S. viridis (πράσινη σετάρια) ήταν μειωμένη σε όλα τα στάδια ανάπτυξης. Το ζιζανιοκτόνο foramsulfuron (εφαρμογή από μόνο του ή σε συνδυασμό με dicamba) είχε τη μικρότερη αποτελεσματικότητα εναντίον του S. viridis (πράσινη σετάρια) σε σχέση με τα άλλα δύο ζιζανιοκτόνα ενώ ο συνδυασμός του nicosulfuron με dicamba είχε την καλύτερη αποτελεσματικότητα εναντίον των S. verticillata (σπονδυλωτή σετάρια) και S. viridis (πράσινη σετάρια) σε σχέση με τους αντίστοιχους συνδυασμούς των άλλων δύο ζιζανιοκτόνων.
description: Field experiments were carried out during the 2004 growing season in Katerini area to study the effect of the herbicides dicamba, dimethenamid, alachlor and metolachlor on the efficacy of the herbicides rimsulfuron or nicosulfuron against the weeds barnyardgrass (Echinochloa crus-galli) and foxtail (Setaria spp.) as well as their selectivity on corn (Zea mays L.). The results indicated that both rimsulfuron and nicosulfuron gave excellent control of barnyardgrass (E. crus-galli) and bristly foxtail (S. verticillata), while nicosulfuron gave better control of green foxtail (S. viridis) compared to that of rimsulfuron.Efficacy of both rimsulfuron and nicosulfuron against green foxtail was reduced after their application in tank mixture with dicamba. Rimsulfuron efficacy was reduced more than that of nicosulfuron. The addition of the herbicides dimethenamid, alachlor or metolachlor in tank mixtures of rimsulfuron or nicosulfuron plus dicamba did not improve their reduced efficacy. However, the application of dicamba one week later after the application of rimsulfuron and nicosulfuron did not affect their efficacy against the weed.None of the herbicides caused any phytotoxicity effect on corn plants and all the herbicide treatments with rimsulfuron and nicosulfuron gave corn yield almost double of the weedy control, and similar to that of weed-free control.Greenhouse experiments in pots were carried out during the 2005 and 2006 growing seasons at University farm in Thessaloniki to study the effect of the herbicides nicosulfuron, rimsulfuron and foramsulfuron, applicated alone or in tank mixtures with the herbicide dicamba against the weeds bristly foxtail (S. verticillata) and green foxtail (S. viridis). The results indicated that all treatments of nicosulfuron gave very good to excellent control of bristly foxtail (S. verticillata) and green foxtail (S. viridis) dispite of the weed stage.The treatments of the herbicide rimsulfuron (applicated alone or in tank mixture with dicamba) gave very good to excellent control of bristly foxtail (S. verticillata) despite of the weed stage. Efficacy of rimsulfuron against green foxtail (S. viridis) was reduced in all stages either it was applied alone or in tank mixture with dicamba.The treatments of the herbicide foramsulfuron (applicated alone or in tank mixture with dicamba) gave very good to excellent control of bristly foxtail (S. verticillata) inspite of the weed stage. Efficacy of foramsulfuron against green foxtail (S. viridis) was reduced in all growth stages of application.The herbicide foramsulfuron (applicated alone or in tank mixture with dicamba) gave less control of green foxtail (S. viridis) compared to that of rimsulfuron or nicosulfuron. The compination of nicosulfuron with dicamba gave better control of bristly foxtail (S. verticillata) and green foxtail (S. viridis) compared to that of rimsulfuron with dicamba and foramsulfuron with dicamba.